armvectores/hy_wikipedia_2023 huggingface dataset:
Էջմիածին (Թիմարի գավառ)

Անվան այլ կիրառումների համար տե՛ս՝ Էջմիածին (այլ կիրառումներ)էջմիածին, գյուղ Արևմտյան Հայաստանում, Վանի վիլայեթի Թիմարի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զոմբիների ապստամբությունը (ֆիլմ)

«Զոմբիների ապստամբությունը» (англ. Rise of the Zombies), 2012 թվականին Նիք Լայոնի կողմից ստեղծված ամերիկյան ֆիլմ։ Գլխավոր դերերում են Մարիել Հեմենգուեյ, Իթան Սափլի, Հազեր Հեմմենս, Չեդ Լինդբերգ, Դենի Տրեհո, Լևար Բարտոն։


== Սյուժե ==
ԱՄՆ-ում մոլեգնում է զոմբի-հայտնություն. Սան Ֆրանցիսկոն գրավված է և լցված կենդանի դիակներով։ Փրկված մարդկանց մի մեծ խումբ բժիշկ Լին Սնայդերի գլխավորությամբ  Ալկատրաս կղզու վրա իրենց համար բազա են կահավորում նախկին բանտի տեղում։ Մի անգամ մակընթացության ժամանակ կենդանի դիակների մի խումբ է հոսանքով գալիս դեպի այդ կղզի, մարդիկ կարողացան հաղթահարել դրանց, սակայն նրանք ունեցան մեծ կորուստներ։ Կապիտան Կասպիանը առաջարկեց լքել կղզին։ Հաջորդ օրը նրանք հասնում են Սան Ֆրանցիսկո։ Տարաձայնությունների պատճառով խումբը բաժանվում է 2 մասի՝ մի մասը փնտրում է նոր ապաստան, իսկ մյուս մասը փնտրում է բժիշկ Արնոլդին, որը կարողացավ ապրել զոմբիի կծումից հետո։


== Մրցանակներ և նոմինացիաներ ==


== Ծանոթագրություններ ==
Շոպաշնի

Շոպաշնի (ռուս.՝ Шопашний), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյու գետի ձախ ափից 8 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Շերդինո գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061012
Կոդը ըստ հիդրոլոգիական հետազոտության (ՌԴ) — 103006101
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (33101-33200)

Աստերոիդների ցանկ (33001-33100)  • Աստերոիդների ցանկ  • Աստերոիդների ցանկ (33201-33300)
 Աստերոիդների ցանկ (33001-33100)  • Աստերոիդների ցանկ  • Աստերոիդների ցանկ (33201-33300)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
33 (ֆիլմ)

Անվան այլ կիրառումների համար տե՛ս՝ 33 (այլ կիրառումներ)33 (անգլ.՝ The 33), Չիլիի և Կոլումբիայի համատեղ արտադրության ֆիլմ, ռեժիսոր՝ Պատրիսիա Ռիգգեն։ Ֆիլմի սցենարի հիմքում ընկած է Չիլիի Սան Խոսե հանքում տեղի ունեցած վթարը, որտեղ 33 հանքագործներ 2 ամիս շարունակ մնացել էին փլատակների տակ։


== Սյուժե ==
Սան Խոսե հանքի սեփականատերը անտեսում է հանքի վիճակի վատթարացման մասին նախազգուշացումները և որոշ ժամանակ անց հանքում փլուզում է տեղի ունենում։ Միակ ելքը ամբողջությամբ փլատակների տակ էր, բայց 33 հանքագործներին հաջողվում է հասնել փրկարար սենյակ։ Նրանք տեսնում են, որ ռադիոն չի աշխատում, իսկ ուտելիք շատ քիչ է մնացել։ Մարիո Սեպուլվեդան դառնում է նրանց առաջնորդը և կրում է սննդի բաժանման և պահպանման կարգի պատասխանատվությունը։


== Դերերում ==
Անտոնիո Բանդերաս - Մարիո Սեպուլվեդա
Ռոդրիգո Սանտորո - Լեռնահանքային արդյունաբերության նախարար
Ժուլիետ Բինոշ
Ջեյմս Բրոլին
Լու Դայմոնդ Ֆիլլիպս
Մարիո Կասաս - Ալեքս Վեգա
Ջեյկոբ Վարգաս
Խուան Պաբլո Ռաբա
Քեյթ Դել Կաստիլյո - Քեթթի Վալդիվիա
Կոտե դը Պաբլո - Ջեսսիկա Վեգա
Բոբ Գանտոն - Սեբաստյան Պիներա՝ Չիլիի նախագահ
Գեբրիել Բիրն
Նաոմի Ուոթս
Օսկար Նունեզ


== Ֆիլմի ընկալում ==
Ֆիլմը տարբեր գնահատականներ ստացավ քննադատների կողմից։ Rotten Tomatoes կայքում ֆիլմի վարկանիշը 42 % է, միջին հաշվարկով 10 բալից 5,5.։ Metacritic կայքում ֆիլմը 100 բալից 55 է։.


== Ծանոթագրություններ ==
Ջեք Ալբերտսոն

Ջեք Ալբերտսոն (անգլ.՝ Jack Albertson, հունիսի 16, 1907(1907-06-16) կամ 1910, Malden, Միդլսեքս շրջան, Մասաչուսեթս, ԱՄՆ - նոյեմբերի 25, 1981(1981-11-25), Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասան, կոմիկ և երգիչ, առավել հայտնի է ««Պասեյդոնի» արկածները» ու «Վիլի Ուոնկ և շոկոլադե գործարանը» ֆիմլերում կատարած իր դերերով։


== Կենսագրություն ==
Ջեք Ալբերտսոնը ծնվել է Մասաչուսեթս նահանգում՝ Ռուսական կայսրությունից ներգաղթած հրեա Ֆլորայի և Լեոպոլդ Ալբերտսոնի ընտանիքում։ Նրա ավագ քույրը՝ Մեյբլ Ալբերտսոնը, նույնպես դերասանուհի էր դարձել։ Կիսատ թողնելով ուսումը դպրոցում՝ Ջեք Ալբերտսոնը տեղափոխվել էր Նյու Յորք, որտեղ պատրաստվում էր կարիերա սկսել շոու բիզնեսում։ Սկզբնական շրջանում ֆինանսական բարդություններ է ունեցել, ապագա դերասանը երբեմն գիշերել է մետրոյում, Կենտրոնական պարկի նստարաններին։ Նրա կյանքի առաջին լուրջ աշխատանքը եղել է վոդևիլյան արտիստների փողոցային թատերախմբում մասնակցելը, որտեղ նա կատարել էր պարային համարներ։
Շուտով նա աշխատանքի է անցել բուռլեսկյան շոուներից մեկում, որտեղ հանդես է եկել կատակերգական զուգերգով դերասան Ֆիլ Սիլվերսի հետ։ Այս ներկայացումների շնորհիվ Ջեք Ալբերտսոնը հասել է Բրոդվեյ, որտեղ նրա դերասանական կարիերան սկսել էր արագ զարգանալ։ 1930-ական թվականների վերջերին դերասանը նշել է նորամուտը մեծ էկրանին` նկարահանվելով ավելի քան 30 ֆիլմերում։ Նրա առաջին կինոդերերից է եղել «Հրաշք 34-րդ փողոցում» ֆիլմում կատարած փոստատարի դերը։ 1950-ական թվականներին նա զգալի հաջողության է հասել, երբ սկսել է ակտիվորեն նկարահանվել հեռուստատեսությունում։
1960-ականներին և 1970-ականներին Ալբերտսոնը նկարահանվել է մի շարք հաջող ֆիլմերում, այդ թվում` «Համբուրվող զարմիկները» (1964), «Վարձու աշխատողը» (1964), «Վիլլի Ուոնկը և շոկոլադե գործարանը» (1971) և ««Պոսեյդոնի» արկածները» (1972)։ 1964 թվականին դերասանը արժանացել է «Թոնի» մրցանակին՝ Բրոդվեյի «Եթե չլինեին վարդերը» մյուզիքլում կատարած դերի համար, իսկ չորս տարի անց հանդես է եկել դրա էկրանավորված տարբերակում, որի շնորհիվ արժանացել է «Օսկարի»` որպես երկրորդ պլանի լավագույն դերասան։ Միևնույն ժամանակ Ալբերտսոնը շարունակել է հաջողակ կարիերան հեռուստատեսությունում, որտեղ 1974 թվականին արժանացել է Էմմի մրցանակին «Չիկո և մարդ» սերիալում խաղացած դերի համար։ 
1978 թվականին դերասանին ախտորոշվել է կոլոռեկտալ քաղցկեղ, սակայն նա շարունակում է ակտիվորեն նկարահանվել։ Իր վերջին դերերից մեկը նա խաղացել է «Մահացածներ և թաղվածներ» սարսափ ֆիլմում։ Ջեք Ալբերտսոնը մահացել է 1981 թվականին Հոլիվուդում 74 տարեկան հասակում։ Մեկ տարի անց մահացել է նաև քույրը՝ դերասանուհի Մեյբլ Ալբերտսոնը։ Նրանք երկուսն էլ դիակիզվել են, իսկ նրանց մոխիրները ցրված են Խաղաղ օվկիանոսի վրա։
Նրա ներդրումը ամերիկյան հեռուստատեսության զարգացման մեջ նշանավորվել է Հոլիվուդյան փառքի ծառուղում գտնվող աստղով։


== Ֆիլմագրություն ==


=== Կինո ===


=== Հեռուստատեսություն ===


== Մրցանակներ ==
1965 - «Թոնի» - «Երկրորդ պլանի լավագույն դերասան» («Եթե չլինեին վարդերը»)
1969 - «Օսկար» - «Երկրորդ պլանի լավագույն դերասան» («Եթե չլինեին վարդերը»)
1976 -«Էմմի» - «Կատակերգական հեռուստասերիալի լավագույն դերասան» («Չիկո և մարդ»)


== Ծանոթագրություններ ==


== Արտաքին հղումներ ==
Գրաչև (Բոկովսկի շրջան)

Գրաչև (ռուս.՝ Грачев), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Գրաչևսկի գյուղական համայնքի վարչական կենտրոնն է։
Խարալի

Խարալի, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։


== Բնակչություն ==
1909 թվականին ուներ 6 տուն հայ և 30 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեքենավարը

Մեքենավարը 2004 թվականին նկարահանված իսպանառումինական հոգեբանական թրիլլեր ֆիլմ է, որի ռեժիսորն է Բրեդ Անդերսոնը։ Ֆիլմում նկարահանվել են այնպիսի հայտնի կինոաստղեր ինչպիսիք են՝ Քրիստիան Բեյլը, Ջենիֆեր Ջեյսոն Լին և այլք։ Ֆիլմի գլխավոր հերոսը Տրևոր Ռեզնիկն է որի դերակատարն է Քրիստիան Բեյլը։


== Ծանոթագրություններ ==
Յամինսկի (խուտոր, Սոլնցևսկոե գյուղական բնակավայր)

Անվան այլ կիրառումների համար տե՛ս՝ ՅամինսկիՅամինսկի (ռուս.՝ Яминский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադամ Բրոդի

Ադամ Ջերարեդ Բրոդի (անգլ.՝ Adam Jared Brody, դեկտեմբերի 15, 1979(1979-12-15), Սան Դիեգո, Կալիֆոռնիա, ԱՄՆ), դերասան, սցենարիստ, պրոդյուսեր։ Մեծ ճանաչում է ձեռք բերել «Միայնակ սրտեր» ֆիլմում խաղացած Սետա Կոենի դերով։


== Կենսագրություն ==
Ծնվել է 1979 թվականի դեկտեմբերի 15-ին Կալիֆոռնիայի Սան Դիեգո քաղաքում՝ հրեայի ընտանիքում։ Ադամի ծնողներն են Վալերի (ծննդյամբ Զիֆման) և Մարկ Բրոդիները։ Ունի երկու կրտսեր եղբայր՝ երկվորյակներ Շոնը և Մեթը։ Հաճախել է Wangenheim և Scripps Ranch միջնակարգ դպրոցներ, որտեղ ստացել է «վատ գնահատականներ»։ Մեծացել է Սան Դիեգոյի արվարձանում, որտեղ և զբաղվել է սերֆինգով։ 19 տարեկանում հեռացել է քոլեջից և տեղափոխվել Հոլիվուդ՝ դերասան դառնալու համար։


== Կարիերա ==
Նրա մասնակցությամբ ամենահայտնի աշխատանքներն են՝ «Միստր և միսիս Սմիթ» ֆիլմը (խաղացել է Դենսի դերը, որին հետապնդում էին Սմիթները) և «Միայնակ սրտեր» հեռուստասերիալը, որտեղ խաղացել է Սեթա Կոենի դերը։ Բրոդին գլխավոր դեր է խաղացել Քարթեր Վեբբի «Կանանց երկրում» ռոմանտիկ կատակերգությունում։
2007 թվականին «Միայնակ սրտեր» ֆիլմի ավարտից հետո նա միանգամից խաղացել է երկու ֆիլմում՝ «Քրքջացողը» և «Տասը պատգամ»։ 2009 թվականին Ջոշ Լուկասի  հետ խաղացել է «Մահ սիրո մեջ» ֆիլմում և «Ջենիֆերի մարմինը» սարսափ ֆիլմում։ 2011 թվականին թողարկվել է նրա մասնակցությամբ «Ճիչ 4» ֆիլմը։
2014 թվականին խաղացել է «Կյանքի ընկերներ» ֆիլմում։ 2015 թվականին խաղացել է «Սեր առանց պարտավորությունների», ինչպես նաև սկսել է խաղալ «Բիլլի և Բիլլի» սիթքոմում։


== Անձնական կյանք ==
2003-2006 թվականներին հանդիպել է «Միայնակ սրտեր» սերիալի իր խաղընկերոջ՝ Ռեյչել Բիլսոնի հետ։
2013 թվականին հանդիպել է Լեյտոն Միստրի հետ։ 2013 թվականի նոյեմբերին զույգը նշանադրվել է, իսկ 2014 թվականի փետրվարի 15-ին՝ ամուսնացել։ Զույգն ունի դուստր՝ Արլո Դեյ Բրոուդին (ծնվել է 04.08.2015)։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2011-03-24 at the Wayback Machine.
Ջո Հյուն Ջե

Ջո Հյուն Ջե (մայիսի 9, 1980(1980-05-09), Սեուլ, Հարավային Կորեա), հարավկորեացի դերասան։ Ջոն կատարել է իր նորամուտը որպես երգիչ Guardian չորս հոգուց կազմված բոյ բենդում, որը ցրվել է 1988 թվականին՝ նրանց ինքնահեղինակային ալբոմը թողարկելուց հետո։ Նա առավել հայտնի է իր գլխավոր դերերով «Սիրային նամակ» (2003), «Միայն դու» (2005), «Բալլադ Սոդոնգի մասին» (2005) և  «49 օր» (2011) ֆիլմերում։
Ջո Հյուն Ջեն ազատվել է բանակից 2010 թվականի հունիսի 19-ին։ 2011 թվականին նրա հայտնիությունը ավելի է մեծացել «49 օր» ֆիլմում Հան Գանգի գլխավոր դերը կատարելուց հետո։


== Անձնական կյանք ==
2018 թվականի Մարտի 18-ին Ջոն հայտնեց իր ոչ հանրահայտ ընկերուհու հետ ամուսնության պլանների մասին, որը, ըստ երևույթին, պաշտոնաթող պրոֆեսիոնալ գոլֆ խաղացող էր։ Զույգը հանդիպել է 5 տարի և ամուսնացել է 2018 թվականի մարտի 24-ին։


== Ֆիլմագրություն ==


=== Հեռուստասերիալներ ===


=== Ֆիլմ ===


=== Տեսահոլովակ ===


== Սկավառակագրություն ==


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Jo Hyun-jae Ֆեյսբուքում (կոր.)
Jo Hyun-jae Internet Movie Database կայքում
Դե-Ֆրիզ (գյուղ, Նադեժդինսկի շրջան)

Դե-Ֆրիզ (ռուս.՝ Де-Фриз), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուրադիմովո (գյուղ, Բուրզյանսկի շրջան)

Անվան այլ կիրառումների համար տե՛ս՝ ՄուրադիմովոՄուրադիմովո (ռուս.՝ Мурадымово, բաշկիրերեն՝ Мораҙым), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (27001-27100)

Աստերոիդների ցանկ (26901-27000)  • Աստերոիդների ցանկ  • Աստերոիդների ցանկ (27101-27200)
 Աստերոիդների ցանկ (26901-27000)  • Աստերոիդների ցանկ  • Աստերոիդների ցանկ (27101-27200)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Զանզիբար (այլ կիրառումներ)

Զանզիբար կարող է վերաբերել՝

Զանզիբար, կղզեխումբ արևելյան Աֆրիկայում
Զանզիբար, ինքնավարություն (կիսաինքնավարություն) է Տանզանիայում
Զանզիբար, քաղաք Տանզանիայում
Զանզիբար, կղզի է համանուն կղզիախմբում
Զանզիբար, կամ Զանզիբարի նեղուց
Զանզիբար, սուլթանություն, որը գոյություն է ունեցել 19-րդ դարից մինչև 1890 թվականը
Զանզիբար, Մեծ Բրիտանիայի պրոտեկտորատ, որը գոյություն է ունեցել 1890-1963 թվականներին
Զանզիբարի Ժողովրդական Հանրապետություն, հանրապետություն, որը գոյատևել է 1963-1964 թվականներին
Zanzibar (երգ), Arabesque խմբի երգերից է։
Ջրաղացիձոր (գետակ, Սյունիքի մարզ)

Անվան այլ կիրառումների համար տե՛ս՝ Ջրաղացիձոր (այլ կիրառումներ)Ջրաղացիձոր, Ջրաղացիձորի գետ, գետակ Հայաստանի Սյունիքի մարզում։ Սկիզբ է առնում Բարգուշատի լեռների հյուսիսային լանջերից և Տաթև գյուղում ձախից միախառնվում Աղանձուգետին։ Երկարությունը 9 կմ է։


== Ծանոթագրություններ ==
Դուրրասի գեղեցկուհին (խճանկար)

«Դուրրասի գեղեցկուհին» (ալբ․՝ Bukuroshja e Durrësit, The Beautiful Maiden of Durrës կամ The Belle of Durrës), Ալբանիայում հայտնաբերված ամենահին բազմագույն խճանկարը, թվագրվում է Ք․Ա․ 4-րդ դար։ Խճանկարում պատկերված է կնոջ գլուխ՝ շրջապատված ծաղիկներով և այլ ծաղկային տարրերով։ Հայտնաբերվել է Դուրրասում, 1916 թվականին։ 1982 թվականից ցուցադրվում է Ալբանիայի ազգային պատմական թանգարանում։


== Ծանոթագրություններ ==
Վոյ Վոժ (Չուվկայի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չուվկա գետի ձախ ափին՝ 10 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075700
Կոդը ըստ հիդրոլոգիական հետազոտության (ՌԴ) — 103007570
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դիցաբանական ժանրը կերպարվեստում

Դիցաբանական ժանրը կերպարվեստում, կերպարվեստի ժանր, որը պատկերում է դիցաբանական սյուժեներ` տեսարաններ էպոսից, առասպելներից, հեքիաթներից, լեգենդներից։ դիցաբանություն, միֆոլոգիա, հուն․՝ mythos-ասք, ավանդազրույց, և հուն․՝ logos-խոսք, ուսմունք բառերից, բանահյուսական ավանդազրույցներ, որոնց մեջ շատ պատկերավոր արտացոլված են Հին աշխարհի ստեղծման, բնության երևույթների և մարդկանց կյանքի մասին հին ժողովուրդների պատկերացումները։ Համաշխարհային մշակույթում նշանակալի դեր ունեցան հին հույների առասպելները։ Դիցաբանական ժանրը ձևավորվել է Վերածննդի դարաշրջանում, երբ հնագույն լեգենդները ամենահարուստ սյուժեներն են տվել Սանդրո Բոտիչելլի, Անդրեա Մանտենյայի, Ջորջոնեի նկարներին, Ռաֆայել Սանտիի ֆրեսկոներին։ 17-րդ դարից մինչև 20-րդ դարի սկիզբը զգալիորեն ընդլայնվում է դիցաբանական ժանրի նկարների ներկայացումը։ Նրանք հանդիսանում են որպես բարձր գեղարվեստական արժեքներ Նիկոլա Պուսսենի, Պիտեր Պաուլ Ռուբենսի, Դիեգո Վելասկեսի, Ռեմբրանդ վան Ռեյն գեղանկարները, ստեղծում են տոնական տրամադրություն Ֆրանսուա Բուշեի, Ջովաննի Տեպոլոյի ստեղծագործություններում։ 19-րդ դարում դիցաբանական ժանրը կերպարվեստում հասնում է կատարելության Իվան Մարտոսի քանդակագործությունը, Ժակ Լուի Դավիդի, Դոմինիկ Էնգրի, Լև Իվանովի գեղանկարները։ 20-րդ դարի սիմվոլիկան և ժամանակակից ոճը նոր հետաքրքրություն են առաջացնում դիցաբանական ժանրում Մորիս Դենիի, Միխայիլ Վրուբելի։ Այն վերաիմաստավորվում է Արիստիդ Մայոլի, Էմիլ Անտուան Բուրդելի, Սերգեյ Կոնենկովի քանդակներում, Պաբլո Պիկասսոյի գրաֆիկայում։ Լայնորեն զարգացել է Անտիկ, Վերածննդի, 17-րդ դարի Ֆլամանդական արվեստներում։


== Ծանոթագրություններ ==


== Ծանոթագրություններ ==
Անտրաքինոնային ներկանյութեր

Անտրաքինոնային ներկանյութեր, օրգանական ներկանյութեր, որոնց հիմքում ընկած է անտրաքինոնը։
Ըստ իրենց ներկող հատկության, բաժանվում են չորս խմբի՝

ժանտանյութայիև
թթվային
հատուկ
կաբային։Ժանտանյութային ներկանյաթերից կարևորագույնը ալիզարինն է։ Թթվային և հատուկ խմբերի ներկերն ստացվում են ալիզարինի և անտրաքինոնի ածանցյալների սուլֆացումից. ջրում լուծելի են, բրդի և մետաքսի վրա առաջացնում են կապույտ և կանաչ գունավորումներ։ Կաբային խմբի ներկանյութերը հայտնի են իրենց բազմերանգությամբ։ Անտրաքինոնային ներկանյութերին բնորոշ են պայծառությունը, լույսի և քիմիական ներգործությունների հանդեպ բարձր կայունությունը։ Օգտագործվում են տպագրական և այլ ներկերի ու լաքերի արտադրության համար։
Լճիկ

Լճիկ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 50 կմ հյուսիս-արևելք, Բինգյոլ գետի ձախ ափին։


== Պատմություն ==
Գյուղի հայերի մեծ մասը բռնությամբ տեղահանվել և կոտորվել է 1915 թվականի Մեծ եղեռնի ժամանակ։ Փրկվածներից 30 հոգի ապաստանել են ԱՄՆ-ում։


== Բնակչություն ==
1872-1783 թվականներին ուներ 27 տուն հայ, 12 տուն քուրդ բնակիչ, իսկ 1909 թվականին՝ 280 հայ և 70 քուրդ բնակիչ։


== Տնտեսություն ==
Բնակչության հիմնական զբաղմունքը հողագործությունն էր։


== Պատմամշակութային կառույցներ ==
Լճիկն ուներ 1156 թվականին կառուցված Ս. Սարգիս անունով եկեղեցի։


== Կրթություն ==
Գյուղում գործում էր հայկական վարժարան, որն ուներ 20-25 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ագրոօդերևութաբանական կանխատեսումներ

Ագրոօդերևութաբանական կանխատեսումներ, գյուղատնտեսական աշխատանքների և օբյեկտների վրա ազդող ագրոկլիմայական պայմանների կանխատեսում, որը ագրոօդերևութաբանական և օդերևութաբանական կայաններից, ագրոօդերևութաբանական դիտարկումներով և հատուկ ուսումնասիրություններով ստացված արդյունքների հիման վրա տալիս է օդերևութաբանական պայմանների քանակական գնահատումը, որն առկա է կանխատեսման կազմման պահին։


== Տեսակներ ==
Ագրոօդերևութաբանական կանխատեսումների՝ օդերևութաբանական ծառայությունների օպերատիվ ստորաբաժանումների կողմից մշակվող տեսակներից են՝ գարնանային դաշտային աշխատանքների սկզբում արդյունավետ խոնավության պաշարների, վեգետացիայի շրջանում ցանքերի ջերմապահովվածության, հիմնական մշակաբույսերի բերքի, ձմռան փուլում աշնանացան բույսերի վիճակի կանխատեսումները։


== Մեթոդներ ==
Ագրոօդերևութաբանական կանխատեսման մեթոդները հիմնվում են բազմաթիվ գործոններով պայմանավորված (որոնցից ավելի ակտիվ են օդերևութաբանակ գործոնները) երևույթի կամ գործընթացի ելակետային և վերջնական վիճակի քանակական ցուցանիշների կապի վրա։
Մշակվել են տարբեր մեթոդներ՝ ոռոգման և ջրման չափաքանակների, մշակաբույսերի որոշ հիվանդությունների ու վնասատուների երևալու, բերքի որակի և այլ կանխատեսման մեթոդներ։


== Ծանոթագրություններ ==
Վիլլա Ռենդենա

Վիլլա Ռենդենա (իտալերեն՝ Villa Rendena), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 915 մարդ (2008), բնակչության խտությունը՝ 27 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 38080։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 321370


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անդրեյ Սուրայկին

Անդրեյ Ալեքսանդրովիչ Սուրայկին (ռուս.՝ Андрей Александрович Сурайкин, հոկտեմբերի 20, 1948(1948-10-20), Լենինգրադ, ՌԽՖՍՀ, ԽՍՀՄ - սեպտեմբերի 28, 1996(1996-09-28), Սանկտ Պետերբուրգ, Ռուսաստան), խորհրդային գեղասահորդ, հանդես է եկել զուգասահքով։ Լյուդմիլա Սմիռնովայի հետ զուգասահքով 1972 թվականին Սապորոյում կայացած ձմեռային օլիմպիական խաղերին դարձել է արծաթե մեդալակիր, աշխարհի առաջնության եռակի արծաթե մեդալակիր, Եվրոպայի առաջնության եռակի արծաթե մեդալակիր։ Սպորտի ԽՍՀՄ վաստակավոր վարպետ։


== Կենսագրություն ==
Գեղասահքով սկսել է զբաղվել 1957 թվականից։ Հանդես է եկել որպես «Սպարտակի» (Լենինգրադ) մարզիկ։ Մարզիչը եղել է Վիկտոր Կուդրյավցևը։ 1968 թվականին ԽՍՀՄ հավաքականի կազմում էր։ Ավարտել է Լենինգրադի Հերցենի անվան պետական ​​մանկավարժական ինստիտուտը։
Սմիռնովա-Սուրայկին զույգի բաժանումից հետո Անդրեյը փորձում էր հանդես գալ Նատալյա Օվչիննիկովայի հետ, բայց բաց են թողնում 1973 թվականի ԽՍՀՄ չեմպիոնատը, իսկ 1974 թվականի 4-րդ հորիզոնականը զբաղեցնելուց հետո զույգը բաժանվեց։ Անդրեյ Սուրայկինը փորձել է ելույթ ունենալ Իրինա Անդրիկինայի հետ, 1975 թվականին Սամարայում մասնակցել է «Դինամոյի» մրցաշարին, սակայն ոչինչ չստացվեց։
Կարիերայի ավարտից հետո աշխատել է որպես մարզիչ։ Նրա առաջին սաներն էին Լարիսա Սելեզնյովան, Օլեգ Մակարովը և Անդրեյ Բուշկովը։ Որպես մարզիչ 90-ականների սկզբներին աշխատել է Չեխոսլովակիայում, ԱՄՆ-ում և Ֆինլանդիայում։


== Պարգևներ ==
Շքանշան «Աշխատանքային խիզախության համար» (03.03.1972)


== Ցուցադրումների արդյունքներ ==
Սմիրնովայի հետ


== Ծանոթագրություններ ==


== Արտաքին հղումներ ==
Pairs on ice: Л. Смирнова/А. Сурайкин Archived 2007-10-07 at the Wayback Machine.
Профиль на сайте В. Соловьёва
(3304) Պիրս

(3304) Պիրս (անգլ.՝ Pearce), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,045605 ա. մ., առավելագույնը մոտենում է 2,1825 ա. մ. հեռավորության վրա և հեռանում 3,9088 ա. մ.։ Արեգակի շուրջ մեկ ամբողջական պտույտ է կատարում 1941,37 երկրային օրվա ընթացքում, իր ուղեծրով շարժվելով միջինում 0,185436 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3304) Պիրս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրանի արբանյակներ

Ուրանի արբանյակներ, Ուրան մոլորակի բնական արբանյակներ։ Հայտնի են 27 արբանյակներ։ Դրանցից բոլորը ստացել են իրենց անունները Ուիլյամ Շեքսպիրի և Ալեքսանդր Փոփի ստեղծագործությունների հերոսների անուններից։ Առաջին երկու արբանյակը - Տիտանիան և Օբերոնը հայտնաբերել է 1787 թվականին Ուիլիամ Հերշելը։ Եվս երկու գնդաձև արբանյակները (Արիելը և Ումբրիելը) հայտնաբերվեցին 1851 թվականին Ուիլիամ Լասսելի կողմից. 1948 թվականին Ջերարդ Կոյպերը հայտնաբերեց Միրանդան։ Մնացած արբանյակները հայտնաբերվել են 1985 թվականից հետո, «Վոյաջեր-2» առաքելության ընթացքում, կամ կատարելագործված աստղադիտակների միջոցով։


== Անվանումներ ==


== Յուրահատկությունները և խմբեր ==
Ուրանի արբանյակները կարելի է բաժանել երեք խմբերի՝ տասներեք ներքին արբանյակներ, հինգ խոշոր և ինը անկանոն արբանյակներ։


=== Ներքին արբանյակներ ===

2008 թվականի տվյալներով, Ուրանը ունի 13 ներքին արբանյակ։ Ներքին արբանյակները, մոթ մարմիններ են, որոնք ունեն Որանի օղակներին նման բնութագրեր և ծագում։ Նրանց ուղեծրերը ընկած են Միրանդայի ուղեծրից ներս։ Բոլոր ներքին արբանյակները խստորեն կապված են օղակների հետ, որոնք ենթադրաբար առաջացել են մեկ կամ մի քանի արբանյակների քայքայումից։ Երկու ամենամոտ արբանյակները (Կորդելիա և Օֆելիա) ծառայում են ε օղակի համար որպես «հովիվներ», իսկ ամենամեծ ներքին արբանյակը՝ Մաբը, հավանաբար, հանդիսանում է ամենահեռավոր μ օղակի սնողը։


=== Խոշոր արբանյակներ ===
Հինգ մեծ արբանյակները բավականին մեծ զանգված ունեն, որպեսզի հիդրոստատիկ հավասարակշռությունը նրանց տա գնդի ձև։ Նրանցից չորսի վրա նկատվել են ներքին և արտաքին ակտիվության նշաններ, այնպիսիք, ինչպիսին են ձորերի ձևավորումը և ենթադրվող հրաբխային գործունեություն մակերևույթի վրա։ Հինգից ամենամեծը՝ Տիտանիան, 1578 կմ շառավղով հանդիսանում է Արեգակնային համակարգի մեծությամբ ութերորդ արբանյակը։ Այն 20 անգամ փոքր է Երկրի Լուսինից։
Ուրանի արբանյակների համակարգը ամենաթեթևն է հսկա մոլորակների միջև, Ուրանի բոլոր հինգ մեծագույն արբանյակների քաշը չի կազմում նույնիսկ Տրիտոնի քաշի կեսը, որը յոթերորդն է Արեգակնային համակարգի արբանյակների շարքում (Տրիտոնի զանգվածը կազմում է մոտ 2.14 x 1022 կգ, իսկ Ուրանի արբանյակների հավաքական զանգվածը կազմում է մոտ 1 x 1022 կգ)։


=== Անկանոն արբանյակներ ===
Ուրանի անկանոն արբանյակները ունեն էլիպտիկ և խստ թեքված ուղեծրեր (մեծամասնությունը ռետրոգրադ են) մոլորակից մեծ հեռավորությամբ։


== Ուրանի արբանյակների տվյալներ ==
Հաջորդականությունը ըստ մոլորակից հեռավորության է, խոշորները նշված են մուգ գույնով, ? նշանը ցույց է տալիս թվի մոտավոր լինելը։


== Ծանոթություններ ==


== Տես նաև ==
Ուրանի օղակներ
Մարսի արբանյակներ
Յուպիտերի արբանյակներ
Սատուրնի արբանյակներ
Նեպտունի արբանյակներ
Պլուտոնի արբանյակներ


== Հղումներ ==
Ուրանի արբանյակների մասին (рус)
Ուրանի արբանյակների տվյալները (рус)
Ալիջուրի

Ալիջուրի, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Խնուս քաղաքից 50 կմ հյուսիս-արևելք, Արածանիի ավազանին պատկանող գետակներից մեկի աջ ափին՝ հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ահարոնք

Ահարոնք, Ահրոնք, գյուղ Արևմտյան Հայաստանում, Բիթլիսի վիլայեթի Խուլփի գավառակում, Սասունի արևմտյան մասում, բարձրաբերձ լեռների ստորոտին։
XIX դարի 70-ականներին Ահարոնքն ուներ 180-200 տուն, XX դարի սկզբին 80 - 90 տուն հայ բնակիչ, իսկ 1909 թ.-ին մոտ 64 տուն՝ մոտ 400 հայ բնակչով։ Բնակչության հիմնական զբաղմունքը անասնապահություն, երկրագործություն և շերամապահությունն էր։
Առաջին համաշխարհային պատերազմի տարիներին Ահարոնքի բնակիչների մի մասը զոհվել է, մյուս մասն ապաստանել Արևելյան Հայաստանում։ Ահարոնքն ուներ Յոթ Մանուկ և Ս. Աստվածածին անուներով եկեղեցիներ։ Գյուղում կար մեկ վարժարան՝ 60–70 աշակերտով։ Ահարոնքում է ծնվել մեծ ֆիդայի Դժոխք Հրայրը։


== Ծանոթագրություններ ==
Աբիաթլու

Աբիաթլու, գյուղ Արևելյան Հայաստանում, Ելիզավետպոլի նահանգի Շուշիի գավառում։
1907 թ.-ին ուներ 107 ադրբեջանցի բնակիչ։ Հիմնական զբաղվածությունը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Արամ Խաչատրյանի կիսանդրի (Նիժնի Նովգորոդ)

Արամ Խաչատրյանի կիսանդրի, հուշարձան Ռուսաստանի Դաշնության Նիժնի Նովգորոդ քաղաքում՝ Արամ Խաչատրյանի անունը կրող արվեստի դպրոցի հարևանությամբ։


== Նկարագիր ==
Հուշարձանը բացվել է 2021 թվականի օգոստոսի 4-ին Նիժնի Նովգորոդի Արամ Խաչատրյանի անվան արվեստի դպրոցի (նախկին մանկական երաժշտական դպրոց) հարևանությամբ, որտեղ ժամանակին սովորել է կոմպոզիտորի կինը՝ Նինա Մակարովան։ Կիսանդրու հեղինակը Հայաստանի ժողովրդական նկարիչ, ՅՈՒՆԵՍԿՕ-ի նկարիչների միջազգային ֆեդերացիայի անդամ, քանդակագործ Միքայել Սողոյանն է։ Նիժնի Նովգորոդի կիսանդրին քանդակագործի երրորդ անդրադարձն է Արամ Խաչատրյանի կերպարին՝ առաջին կիսանդրին Մոսկվայում Մոսկվայի Չայկովսկու անվան պետական կոնսերվատորիայում է տեղադրվել, երկրորդը Երևանում՝ Հայֆիհարմոնիայի Արամ Խաչատրյան համերգասրահում։ Հուշարձանը բրոնզից է, ձուլումը ֆինանսավորել է հայ բարեգործ Արմեն Սադղյանը։ Հուշարձանի պատվանդանը պատրաստել է Նիժնի Նովգորոդի «Կամնեգրադ» արտադրական ընկերությունը։ Հուշարձանը նվիրվել է Նիժնի Նովգորոդի 800-ամյակին։


== Ծանոթագրություններ ==
Միրնոե (ավան, Լեբեդինի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), ավան Ուկրաինայի Սումիի մարզի Լեբեդինի շրջանում։
2001 թվականի տվյալներով Միրնոե ավանում բնակվում էր 86 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դերեկի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Դերեկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քենիայի դրոշ

Քենիայի դրոշը (սվահիլի՝ Bendera ya Kenya) Քենիայի պետական խորհրդանիշներից է։ Այն ընդունվել է 1963 թվականի դեկտեմբերի 12-ին։
Բրիոլոգիա

Մամռաբանություն, բրիոլոգիա, բուսաբանության բաժին, որն ուսումնասիրում է մամռանման բույսերը։ Հետազոտող գիտնականներն անվանվում են բրիոլոգներ կամ մամռաբաններ, իսկ գիտությունն անվանվում է բրիոլոգիա, մամռաբանություն։


== Ուսումնասիրման առարկան ==
The Plant List (2010)-ի տվյալների ցուցակը ներկայումս մամուռների առավել համապարփակ տվյալների շտեմարաններից մեկն է, որը ներառում է 15334 տեսակների, 1473 ցեղերի և 165 մամռանմանների ընտանիքների անուններ։
Նախկինում ամբողջ մամռանման բւսականությունը դասվում էր մեկ բաժնում, ներկայումս նրանց բաժանում են 3 խմբի՝

Marchantiophyta - Լյարդամամուռներ
Anthocerotophyta - Անտոցերոտոնմաններ
Bryophyta (Bryophyta sensu stricto) - Մամռանմաններ


== Գիտական համայնք ==
Международная ассоциация бриологов (անգլ.)
Американское бриологическое и лихенологическое общество
Латиноамериканское бриологическое общество (իսպ.)
Бриологическая и лихенологическая ассоциация Центральной Европы (գերմ.)
Британское бриологическое общество (անգլ.)
Голландское бриологическое и лихенологическое общество (նիդեր.)
Испанское бриологическое общество (իսպ.)
Бриологическая и лихенологическая секция Чешского ботанического общества (չեխ.)
Щвейцарская ассоциация бриологии и лихенологии (գերմ.)
Японское бриологическое общество (создано в 1972 году, первый президент — Нориво Такаки)


== Ծանոթագրություններ ==


== Գրականություն ==
Бардунов Л. В. Древнейшие на суше. — Новосибирск: Издательство «Наука, Сибирское отделение», 1984. — 159 с. — (Человек и окружающая среда).
Կոլումբիայի համալսարանի հայագիտության ամբիոն

Կոլումբիայի համալսարանի հայագիտության ամբիոն, հիմնվել է 1965 թվականին, Նյու Յորքի Կոլումբիայի համալսարանում։ Ամբիոնի վարիչի պաշտոնակատարն է գրականագետ Մարկ Նշանյանը։ Դասավանդվում են հայոց լեզու, գրականության պատմություն, հայ ժողովրդի պատմություն, արվեստի պատմություն։ Ամբիոնը հրատարակում է հայագիտական ուսումնասիրություններ, կատարում թարգմանություններ։
(3615) Սաֆրոնով

(3615) Սաֆրոնով (անգլ.՝ Safronov), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 29-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,162833 ա. մ., առավելագույնը մոտենում է 2,7598 ա. մ. հեռավորության վրա և հեռանում 3,5659 ա. մ.։ Արեգակի շուրջ մեկ ամբողջական պտույտ է կատարում 2054,53 երկրային օրվա ընթացքում, իր ուղեծրով շարժվելով միջինում 0,175222 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3615) Սաֆրոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարդան Գուլքանյան

Վարդան Հովհաննեսի Գուլքանյան (փետրվարի 15 (28), 1902 կամ փետրվարի 15, 1902(1902-02-15), Բերդավան, Ղազախի գավառ, Ելիզավետպոլի նահանգ, Ռուսական կայսրություն - նոյեմբերի 18, 1976(1976-11-18), Երևան, Հայկական ԽՍՀ, ԽՍՀՄ), հայ խորհրդային գենետիկ սելեկցիոներ։ ՀԽՍՀ ԳԱ ակադեմիկոս (1943)։


== Կենսագրություն ==
Ավարտել է Երևանի պետական համալսարանը (1928)։ Որպես կոլտնտկենտրոնի հրահանգիչ (1928-1930) մասնակցել է կոլտնտեսային շարժմանը։ Աշխատել է ԽՍՀՄ ԳԱ հայկական մասնաճյուղում որպես կենսաբանության ինստիտուտի տնօրեն (1938-1942), ապա՝ մասնաճյուղի նախագահի տեղակալ (1942-1943)։ 1943 թվականին, ՀԽՍՀ ԳԱ կազմակերպվելուց հետո, ընտրվել է փոխնախագահ (1943-1950)։ 1959- 1971 թվականներին եղել է կենսաբանական բաժանմունքի ակադեմիկոս քարտուղար։ ԽՄԿԿ անդամ 1930 թվականից։

Աշխատությունները նվիրված են բույսերի (մասնավորապես ցորենի) գենետիկայի և սելեկցիայի հարցերին, բամբակենու ֆիտոտեխնիկայի խնդիրներին։


== Ծանոթագրություններ ==
Հայկ Սարգսյան (այլ կիրառումներ)

Հայկ Սարգսյան կարող է նշանակել.

Հայկ Սարգսյան (ծնվ.՝ 1948, օգոստոսի 9), հայ տնտեսագետ։
Հայկ Սարգսյան, հայ քաղաքական գործիչ, Հայաստանի Հանրապետության Խորհրդարանի (1918-1920) 2-րդ գումարման պատգամավոր։
Դե Վոլդեն

Դե Վոլդեն (հոլ.՝ De Wolden ( արտասանություն)), համայնք Նիդերլանդների Դրենթե մարզում։ Տարածքը 224,78 կմ² է, բնակչությունը՝ 23.587 (2011 թ.)։ Մեկ շնչի տարեկան միջին եկամուտը 12.700 եվրո է։
Սնահավատություն

Սնահավատություն, սնոտի հավատ ինչ-որ բանի հանդեպ։ Սնահավատությանն են վերաբերում կրոնական պատկերացումները։ Երբեմն սնահավատություն են անվանում ղրանցից միայն մի քանիսը՝ հավատը վեհության, նախանշանների, գուշակության, հմայության, երազատևության հանդեպ, որոնք իրականում նախնադարյան հավատալիքների վերապրուկներ են։ Սակայն սնահավատության մեջ մտնում են ոչ միայն այդ խմբի, այլև կրոնական բոլոր հավատալիքները, քանի որ ցանկացած կրոնի բնորոշ յուրահատկությունն Է գերբնական ուժերի գոյության հանդեպ հակագիտական հավատը։ Սնահավատության իմացաբանական և հասարակական բնույթը նույնացվում է կրոնականին։ Խորհրդային մարդու հոգևոր մակարդակի զարգացումը, աշխատավորության մեջ գիտական աթեիստական աշխարհայացքի ձևավորումը հանգեցնում է սնահավատության աստիճանական վերացմանը։
Անատոլի Կուզնեցով

Անատոլի Կուզնեցով (ռուս.՝ Анато́лий Петро́вич Кузнецо́в, նոյեմբերի 2, 1943(1943-11-02), Մոսկվա, ԽՍՀՄ - օգոստոսի 31, 2015(2015-08-31)), ռուս դիվանագետ։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1970 թվականից զբաղվել է դիվանագիտական գործունեությամբ։ Տիրապետել է իսպաներեն և անգլերեն լեզուներին։ Պատմական գիտությունների թեկնածու։

1990-ից մինչև 1995 թվականը Իսպանիայում եղել է ԽՍՀՄ, իսկ հետո՝ Ռուսաստանի Դաշնության դեսպանության խորհրդական-դեսպանորդ։
1996 թվականից մինչև 1999 թվականը եղել է Ռուսաստանի Դաշնության արտաքին գործերի նախարարության եվրոպական երրորդ դեպարտամենտի տնօրենի տեղակալ։
1999 թվականի մարտի 9-ից մինչև 2001 թվականի հոկտեմբերի 11-ը Նիկարագուայում, Գոնդուրասում և Սալվադորում եղել է Ռուսաստանի Դաշնության արտակարգ և լիազոր դեսպան։
2001 թվականի հոկտեմբերի 11-ից մինչև 2006 թվականի հունվարի 31-ը Պերուում եղել է Ռուսաստանի Դաշնության արտակարգ և լիազոր դեսպան։
2006 թվականից մինչև 2011 թվականը եղել է Ռուսաստանի Դաշնության խորհրդի նախագահի խորհրդական։
2012 թվականից եղել է Ռուսաստանի պետական դումայի նախագահի տեղակալի խորհրդական։Համարվել է Մոսկվայի միջազգային հարաբերությունների պետական ինստիտուտ դիվանագիտության ամբիոնի պրոֆեսոր, «VIGIL» միջազգային պարբերական խմբագրային խորհրդի նախագահ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հունիսի 2)
1-ին դասի արտակարգ և լիազոր դեսպանորդ (2001 թվականի հունիսի 27)
Արտակարգ և լիազոր դեսպան (2005 թվականի մարտի 5)


== Ծանոթագրություններ ==


== Արտաքին հղումներ ==
Посол знает, что делать
Ալակազամ

Ալակազամ (ճապ.՝ フーディン, անգլ.՝ Alakazam), ֆիզիկ տեսակի յուրահատուկ պոկեմոն։ Պոկեմոն ապրանքանիշի՝ մանգայի և անիմե սերիաների կերպար։
Ալակազամի համարը պոկեմոնների ցանկում՝ #065: Համարվում է Աբրայի զարգացման ամենավերջին մակարդակը։ Հասակը կազմում է 150 սմ, իսկ քաշը՝ 48 կգ։
Աբրան զարգանալով դառնում է Կադաբրա, իսկ Կադաբրան՝ Ալակազամ։ Մեգա քարի առյակության դեպքում Ալակազամը կարող է վերածվել Մեգա Ալակազամի։


== Նկարագրություն և հատկություններ ==
Ալակազամը ֆիզիկ պոկեմոն է։ Աբրա պոկեմոնի զարգացման երրորդ՝ ամենավերջին ձևն է։ Ալակազամի և Աբրայի միջանկյալ ձևը Կադաբրան է։ Աբրայից Կադաբրա հատկությունները գրեթե չեն փոխվում, սակայն ամրապնդվում են ֆիզիկ պոկեմոնին բնորոշ հատկանիշները, որը արտահայտվում է նրանով, որ Կադաբրայի ձեռքին ի հայտ է գալիս մեկ հեռակառավարման գդալ։ Կադաբրայից Ալակազամ հատկությունները փոփոխվում են։ Ալակազամի մոտ ֆիզիկ պոկեմոնի բնորոշ հատկանիշները հասնում են գագաթնակետին։ Ալակազամը համարվում է ֆիզիկ պոկեմոնի հիանալի օրինակ։
Ալակազամը իր ձեռքում պահում է երկու գդալ և նրա ուժի գաղտնիքը գդալների մեջ է։ Թույլ և խոցելի տեղը համարվում է երկար սերտաճած մորուքը։ Պոկեմոնների պաշտոնական ցանկում հաջորդում է Կադաբրային և նախորդում Մաչոպին։ Ըստ պոկեդեքսի՝ Ալակազամն իր ամբողջ կյանքի ընթացքում արգացնում է իր ուղեղը։ Նա ուզում է այնքան զարգացնել իր ուղեղը, որպեսզի այն օգնի պարանոցին։
Ալակազամը բնութագրվում է երկար բեղերով և մարդանման կառուցվածքով։ Իգական ձևերի բեղերը համեմատաբար ավելի կարճ են։ Մռութը երկար է ու բարակ։ Մտավոր կարողություններով ամենախելացին է բոլոր պոկեմոնների մեջ։ Ունի գորշ դեղին գունավորում։ Ամբողջ կյանքի ընթացքում ուղեղի զարգանալուն զուգընթաց աճում է նաև մորուքը։ Ալակազամը մարտի ժամանակ օգտագործում է հոգեկան ազդեցության բոլոր ձևերը՝ հակառակորդի նկատմամբ ճնշում գործադրելու համար։ Կարող է ցանկացած ժամանակ տելեկանացիայի միջոցով անհետանալ՝ օգտագործելով բավականին զարգացած մկանները։ Ի շնորհիվ շարունակաբար աճող ուղեղի՝ նա կարող է հիշել և զգալ իր հետ պատահած բոլոր դեպքերը և զգացումները։ Հանդիպում է քաղաքային բնակավայրերում։ Ճանաչված հնարքներից է գդալների պտույտների միջոցով հակահարվածը։
Հանդիպում է երկու տարբեր սեռերով (արական, իգական)։ Հիմնական կարողությունները երկուսն են՝ «ներքին ֆոկուս» հնարքը և համաժամանակացումը։ Առաջին հնարքը կրում է պաշտպանական բնույթ, իսկ երկրորդի էությունն այն է, որ Ալակազամը օգտագործելով թույնը կարողանում է մինչև կատվածի հասցնել հակառակորդ պոկեմոնին։
Արագությունը վիճակագրության մեջ գտանահատվում է գերազանց։
Պոկեմոնի վրա առավել հզոր ազդեցություն ունեն միջատ, մութ և ուրվական տեսակի պոկեմոնները։


== Ծանոթագրություններ ==


== Գրականություն ==
Պոկեմոններ, Պոկեմոն պլատինիում. պոկեմոնների պաշտոնական խաղ-ուղեցույց, պրիմա խաղեր, 2009, էջ 399, ISBN 978-0-7615-6208-5.


== Արտաքին հղումներ ==
Պոկեմոնների տեսություն և աշխարհի դոմինանտություն. Ալակազամ
Լիամետրաժ մենամարտ. Մաչամպը ընդդեմ գերհզոր պոկեմոն Ալակազամի
Վիլհելմ Կյուխելբեկեր

Վիլհելմ Կարլովիչ Կյուխելբեկեր (ռուս.՝ Вильге́льм Ка́рлович Кюхельбе́кер, հունիսի 10 (21), 1797, Սանկտ Պետերբուրգ, Ռուսական կայսրություն - օգոստոսի 11 (23), 1846, Տոբոլսկ, Արևմտասիբիրական գեներալ-նահանգապետություն, Ռուսական կայսրություն), ռուս գրող, դեկաբրիստ։ Ծագումով՝ գերմանացի։
1825 թվականի դեկտեմբերի 14-ին Պետերբուրգում դեկաբրիստների ապստամբության ժամանակ իշխան Միխայիլ Պավլովիչի վրա կրակելու համար դատապարտվել է մահվան, որը փոխարինվել է տաժանակրությամբ։
1820-ական թվականներին քաղաքացիական պոեզիայի դիրքերից Կյուխելբեկերը հանդես է եկել սենտիմենտալիստների դեմ («Վերջին տասնամյակի մեր՝ հատկապես քնարական պոեզիայի ուղղության մասին», 1824, հոդված, «Արգոսցիներ», 1822–25, ողբերգություն, «Հռենոսյան ընկերներին», 1821, բանաստեղծություն և այլն)։ Բանտարկության և աքսորի շրջանի ստեղծագործություններում Կյուխելբեկերը հավատարիմ է իր երբեմնի իդեալներին («Էլեգիա», 1832, «Յակուբովիչի մահվան առիթով», 1846), թեև երբեմն նկատվում են միայնության և դատապարտվածության մոտիվներ («Հոկտեմբերի 19-ը», 1838, բանաստեղծություն, «Պրոկոֆի Լյապունով», 1834, ողբերգություն)։ Գրել է նաև «Վերջին Կոլոննան» (1832–42) վեպը։


== Ծանոթագրություններ ==
Գրանտ շրջան (Ինդիանա)

Անվան այլ կիրառումների համար տե՛ս՝ Գրանտ շրջան (այլ կիրառումներ)Գրանտ շրջան (անգլ.՝ Grant County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.072 կմ² է, բնակչությունը՝ 70.061 մարդ (2010 թ. տվյալներով)։ Շրջկենտրոնն է Մարիոն բնակավայրը։ Կազմավորվել է 1831 թ.։
Կրիվոնոսովսկի գյուղական խորհուրդ (Սերեդինո-Բուդսկի շրջան)

Կրիվոնոսովսկի գյուղական խորհուրդ  (ուկրաիներեն՝ Кривоносівська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Կրիվոնոսովսկի գյուղական խորհրդում բնակվում էր 884 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վիտոլո

Վիկտոր Մաչին Պերես ավելի հայտնի է Վիտոլո (իսպ.՝ Víctor Machín Pérez, իսպ.՝ Vitolo, նոյեմբերի 2, 1989(1989-11-02), Լաս Պալմաս, Իսպանիա), իսպանացի ֆուտբոլիստ, կիսապաշտպան։ Հանդես է գալիս իսպանական «Սևիլյայում»։


== Ակումբային կարիերա ==


=== «Լաս Պալմաս» ===
Վիտոլոն «Լաս Պալմաս»-ի սան է։ 2010 թվականին Վիտոլոն տեղափոխվել է թիմի առաջին կազմ։ Իր դեբյուտը նշել է օգոստոսի 28-ին՝ «Գիմնաստիկ Տարրագոնայի» դեմ։ Նա մասնակցել է ամբողջ խաղին։ Թիմի կազմում Վիտոլոն իր առաջին գոլը խփել է սեպտեմբերի 11-ին՝ «Ալկորկոնի» դեմ խաղում, իսկ հանդիպումն ավարտվել է 4:1 հաշվով։


=== «Սևիլյա» ===
2013 թվականի հունիսի 26-ին Վիտոլոն տեղափոխվել է «Սևիլյա»։ Տրանսֆերի արժեքը կազմել է 3 միլիոն եվրո։


== Միջազգային կարիերա ==
2015 թվականից սկսած Վիտոլոն հանդես է գալիս Իսպանիայի ազգային հավաքականում։ Հավաքականի կազմում մասնակցել է 3 հանդիպման։


== Ձեռքբերումներ ==


=== Ակումբային ===
ՈՒԵՖԱ Եվրոպայի լիգայի չեմպիոն - 2013/14, 2014/15


=== Անձնական ===
Լա Լիգայի ամսվա լավագույն ֆուտբոլիստ - 2015 մարտ


== Վիճակագրություն ==


=== Ակումբային ===


== Ծանոթագրություններ ==


== Արտաքին հղումներ ==
Պրոֆիլը www.bdfutbol.com կայքում
Պրոֆիլը transfermarkt.com կայքում
Հենրի II (Ֆրանսիայի թագավոր)

Հենրի II Վալուա (ֆր.՝ Henri II Valois, մարտի 31, 1519(1519-03-31)[…], Սեն-Ժերմեն-ան-Լե, Ֆրանսիայի թագավորություն - հուլիսի 10, 1559, Hôtel des Tournelles, Ֆրանսիայի թագավորություն), Ֆրանսիայի թագավոր Վալուաների դինաստիայից։
1533 թվականին ամուսնացել է Եկատերինա Մեդիչիի հետ։ Ռեֆորմացիայի մոլեռանդ թշնամի, դաժանորեն հալածել է հուգենոտներին, որոնց դատելու համար 1547 թվականին ստեղծել է հատուկ դատարաններ («հրապալատներ»), իսկ 1559 թվականի հրովարտակով պահանջել մահապատիժներ։ Գերմանական բողոքական իշխանների հետ դաշնակցելով՝ պայքարել է Կառլոս V կայսեր դեմ։ 1552 թվականին գրավել է Մեցի, Տուլի, Վերդենի եպիսկոպոսությունները, 1558 թվականին՝ անգլիացիներից՝ Կալեն։


== Ծանոթագրություններ ==
Մայրս և ես (կտավ)

Մայրս և ես, ՀԽՍՀ ժողովրդական նկարիչ Էդուարդ Իսաբեկյանի 1983 թվականին (կտավի վրա նշված է 1967) ստեղծած իմաստային մտահղացմամբ կտավ։


== Պատմություն ==
Մոր մահից վեց տարի անց Իսաբեկյանն անդրադառնում է հարազատ կերպարին՝ անցյալին վերադառնալով նոր վերապրումով։ Ձգտելով ընդհանրացումների՝ նկարիչը մոր նկարագրին հաղորդում է մոնումենտալ երանգներ, հաստատում մայրության, որդիական սիրո, պարտքի, կարոտի մնայնությունը, մեկ անգամ ևս արժեքավորում հավերժական զգացմունքները, նեոռոմանտիկ թախիծով կարևորում հիշողությունը։ Նկարագրական կենցաղայնության փոխարեն արվեստագետը դիմում է յուրահատուկ մտորումների։ Ստեղծագործության հիմքը հոգևոր-հուզական զգայականությունն է՝ իբրև անձնավորված ապրում։ Պահպանելով մոր կերպարի անհատական գծերը, նկարիչը թեթև ձգվածություն է հաղորդում կնոջ իրանին, կեցվածքին՝ որոշ հանդիսավոր վեհություն։


== Նկարագրություն ==
Կտավի ընդհանուր կոմպոզիցիոն կառուցվածքն աչքի է ընկնում ստատիկայի հանդիսավորությամբ։ Մոր վսեմ կերպարի կողքին Իսաբեկյանը ներկայանում է իբրև պատանյակ, սակայն դեմքի և արտահայտության նկարագրերի տարիքին անհամապատասխան դրամատիզմով, ինքնամփոփ հույզով, մտորումներով։
Մոր՝ տիկին Սաթենիկի կերպարն ամփոփված է հատուկ հանդերձներով, որոնց մի մասին Իսաբեկյանը պատմականացված տարազի բնույթ է հաղորդում. կապույտ բացվածքի և կրծքամասում երևացող շագանակագույն երանգային հագեցածություն ունեցող կարմիր շապիկի հատվածներում։ Կոլորիտի ընդհանուր գամման մուգ է։ Անթափանց ֆոնը ճեղքվում է լուսային ու գունային շեշտադրումներով։ Նկարիչն օգտագործում է լույսի ներքին էմոցիոնալ հնարավորությունները, դուրս բերելով մոր կերպարանքը խուլ ֆոնից, դիմահայաց վառ լուսավորում գլխաճակատը, աստիճանաբար սահեցնում այն (լույսը) մինչև ձեռքերը, ստեղծում դեմքի, պարանոցի հարուստ լուսաստվերային մշակումներ, հագուստի ձևերի ու ծալքերի չափավոր ռիթմ։ Կտավում վառ գունային հակադրություն է պատանու վերնաշապիկի ալ կարմիրը, որ հակադրում է ինքնապատկերի գունա-ծավալային տարբերությունը նկարի մյուս մասերի համեմատ։
Ստեղծագործության մեջ երկու կերպարների «գոյությունը» կտավի տարածական հարթության մեջ արտասովոր է ու երկակի։ Արվեստագետի մտահղացումն ինքնին հետադարձ հայացք է երկու անձերի, նրանց ճակատագրերի՝ մոր և իր. առաջին դեպքում ետմահու, երկրորդում՝ երիտասարդ տարիքի։ Կտավում մոր և որդու կերպարները կոնկրետ ատրիբուտներով հանդերձ՝ մեկնաբանված են տարանջատ, ժամանակային և հոգեբանական անջրպետային տարբերությամբ։ Իսաբեկյանն ինքնապատկերը տեղադրում է զգուշավորությամբ՝ չխաթարելով մոր կերպարի ամբողջականությունը, ստեղծագործության հիմնական գաղափարը։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Տիստամաա

Անվան այլ կիրառումների համար տե՛ս՝ Տիստամաա (այլ կիրառումներ)Տիստամաա (էստ․՝ Tõstamaa), գյուղական ավան Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղական ավանում բնակվում էր 483 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Կոգիլնիկ

Կոգիլնիկ (ռում․ Cogîlnic, Կոգիլնիկ կամ Կունդուկ) - Մոլդավիայում և Ուկրաինայի Օդեսայի շրջանում գտնվող գետ։
Կոգիլնիկը սկիզբ է առնում Նիսպորենական շրջանում, անցնում է Մերձսևծովյան դաշտավայրով և ընկնում է Սասիկ ծովածոցը, որը կապված է Սև ծովի հետ։ Վերևի հոսքը և ջրհավաքի մոտ 50 %-ը գտնվում է Մոլդովիայի տարածքում, իսկ մյուս մասը՝ Օդեսայի շրջանում։ Գետի երկարությունը՝ 243 կիլոմետր է, իսկ իր ջրհավաք ավազանի մակերեսը 3910 կմ²։ Գետը երբեք ամբողջովին չի չորանում, որովհետև իր մեջ թափվում են շատ աղբյուրներ։
Կոգիլնիկ գետի վրա տեղակայված են՝ Հնչեշտ, Չիմշիլիա, Բեսսարբակա և Արցիզ քաղաքները։ Հոսքի ընդհանուր ուղղությունը դեպի հարավ-հարավարևելք է և միայն Չագա և Չիլիգիդերա գետերի գետաբերանների միջև՝ հոսքի ուղղությունը դեպի արևելք է։ Կոգիլնիկը հոսում է լայն խոռոչում, գարնանը ջրառատ է և փոթորկոտ, իսկ ամռանը ջրով աղքատ է։
Խնչեշտի միջին ամսական հոսքի նորմը՝ 0,30 մ³/վ է, բացարձակ 6,47 մ³/վ առավելագույնով  (1962 թ․) և բացարձակ 0,006 մ³/վ նվազագույնով (1964 թ․)։


== Պատմություն ==
Իոգան Տումանը 18-րդ դարում Բեսարաբիան նկարագրել է հետևյալ կերպ՝

1678 թվականին Կոգիլնիկ գետի աղբյուրների մոտ Միխայիլ Խինկուն իր աղջկա խնդրանքով կառուցեց վանք, որը կրում է իր անունը։
Գետի անվանման ծագումը մեկնաբանվում է տարբեր ձևերով։ Մի տարբերակով այն ծագում է թուրքական «կագանստվո» բառից, իսկ մյուսով՝ թուրքական «կեգելն» բառից (խոտ)։


== Ծանոթագրություններ ==
Աստերոիդների ցանկ (184701-184800)

Աստերոիդների ցանկ (184601-184700)  • Աստերոիդների ցանկ  • Աստերոիդների ցանկ (184801-184900)
 Աստերոիդների ցանկ (184601-184700)  • Աստերոիդների ցանկ  • Աստերոիդների ցանկ (184801-184900)
Սեդրակ Հովիվյան

Սեդրակ Հովիվյան (1892, Խարբերդ, Օսմանյան կայսրություն - 1915, Խարբերդ, Օսմանյան կայսրություն), հայ բժիշկ։


== Կենսագրություն ==
Ծնվել է 1892 թվականին Խարբերդի նահանգի կենտրոն Խարբերդ քաղաքում։ 1914 թվականին՝ Առաջին համաշխարհային պատերազմի ժամանակ զորակոչվել է օսմանյան բանակ և Խարբերդի զինվորական հիվանդանոցում զինվորական օգնական բժիշկ ծառայել։
Սպանվել է 1915 թվականին Խարբերդում, պաշտոնավարման ժամանակ՝ 23 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Փոլ Բաղդադլյան

Փոլ Բաղդադլյան (արմտ. հայ.՝ Փօլ Պաղտատլեան, անգլ.՝ Paul Baghdadlian, իրական անունը՝ Գրիգոր Բաղդադլյան, հուլիսի 10, 1953(1953-07-10), Հալեպ - հունիսի 28, 2011(2011-06-28), Գլենդեյլ, Լոս Անջելես շրջան, Կալիֆոռնիա, ԱՄՆ), ամերիկահայ երգիչ, երգահան, ձայնագրման պրոդյուսեր, կոմպոզիտոր։ Հայտնի է հայկական սփյուռքում։


== Կենսագրություն ==
Փոլ Բաղդադլյանը ծնվել է 1953 թ. հուլիսի 10, Սիրիայի Հալեպ քաղաքում, սիրիահայ ընտանիքում։ Սկսել է ժամանականից հայկական երգեր երգել Բեյրությում, Լիբանան։ 1965 թ., 12 տարեկան հասակում մահանում է սկսնակ երգչի մայրը։ 1970-ական թթ. սկզբին, ծանոթանալով Հարութ Փամբուկչյանի ստեղծագործություններին, սկսում է սիրային երգեր ստեղծագործել։ 1977 թ. տեղափոխվում Լոս Անջելես, որտեղ ձայնագրում է իր առաջին ձայներիզը։ Վաղաժամկետ մահանում է 2011 թ. հունիսի 28-ին, 57 տարեկան հասակում, քաղցկեղից, Գլենդեյլ քաղաքի «Էդվենթիս» կենտրոնում։


== Ընտանիք ==
Հայրը` Բարույր Բաղդադլյան
Մայրը` Արուսյակ Բաղդադլյան
Եղբայր` Արամ Բաղդադլյան
Առաջին Կինը` Անի Բաղդադլյան
Զավակը` Փոլ Բաղդադլյան կրտսեր
Զավակը` Քրիստոֆեր Բաղդադլյան
Երկրորդ կինը` Ծաղիկ Բաղդադլյան
Դուստրը` Վերգինե Բաղդադլյան


== Սկավառակագրություն ==


=== Ստուդիական ալբոմներ ===
1976 Անձրև է գալիս
1977 Սիրում եմ քեզ
1977 Մոր սերը
1978 Սբասում եմ քեզ (կրկնակի ալբոմ)
1978 Ուրիշին ես
1979 The Last Tango
1980 Mareta
1981 Սև աչեր
1982 Զավագիս
1983 Միայն ինձ սիրե
1985 Արանց քեզ
1987 Սիրեցի ես մեգին
1989 Happy Birthday
1991 Նազ աղջիկ
1992 Սիրեմ
1993 Չգիտեի չգիտեմ
1994 Գարոդի հարց է
1995 Կյանքի ծաղիկ
1998 Դու իմ աշխարհն էս
1999 Քեզ պարի լոյս
2000 Գյանքս...
2001 Մորցիր...
2004 Անուշիգս
2008 Ուր էս
2010 Հոգիս իմ


=== Համերգային ալբոմներ ===
1981 Paul In Concert: Sona Chan
2001 Live in Damascus: Love songs
2001 Live in Damascus: Ազգ սիրեցեք (Love our Nation)
Paul Live


== Ծանոթագրություններ ==

Երկրպագուների էջը Ֆեյսբուք ցանցում.